text: उन्होंने अपनी नयी किताब ‘नेबर्स इन आर्म्स: ऐन अमेरिकन सीनेटर्स क्वेस्ट फोर डिसार्ममेंट’ की चर्चा करते हुए कहा, ‘मैं पाकिस्तान को इस लिहाज से उत्तर कोरिया से कहीं ज्यादा खतरनाक मानता हूं कि पाकिस्तान में परमाणु हथियारों का केंद्रीकृत नियंत्रण नहीं है.’ हालांकि पूर्व सीनेटर ने कहा कि उन्हें नहीं लगता कि पाकिस्तान के परमाणु कार्यक्रम का भारत के खिलाफ इस्तेमाल किया जाएगा. उन्होंने साथ ही कहा कि अमेरिका को पाकिस्तान को आतंकी देश घोषित कर देना चाहिए. प्रेसलर ने कहा, ‘हमें पाकिस्तान को एक आतंकी देश घोषित कर देना चाहिए. हमें पाकिस्तान पर कुछ प्रतिबंध लगाने चाहिए.’ पूर्व सीनेटर ने साथ ही कहा कि उन्होंने भारत को और ऊंचे स्तर पर देखने के लिए अपनी किताब में कुछ सुधारों की सिफारिश की है.